open-index/open-wikipedia-markdown huggingface dataset:
ארתור דנטו

**ארתור קולמן דנטו** (בשם מלא באנגלית: **Arthur Coleman Danto**; 1 בינואר 1924 – 25 באוקטובר 2013) היה מבקר אמנות ופילוסוף יהודי-אמריקאי.

נודע כמבקר משפיע במשך תקופה ממושכת עבור השבועון הוותיק The Nation ובשל מחקרו הפילוסופי בו התמקד באסתטיקה ובפילוסופיה של ההיסטוריה, אם כי גם תרם באופן משמעותי לשדות מחקר נוספים, כולל הפילוסופיה של הפעולה. בין הפילוסופים שהשפיעו עליו ניתן לציין את הגל, ניטשה ושופנהאואר.

דנטו הוא שטבע את המונח "עולם האמנות" (The Artworld) במאמר מ-1964.

## ביבליוגרפיה חלקית
### ספרים
##### תורגמו לעברית
* ** קשרים לעולם - מושגיה הבסיסיים של הפילוסופיה**, תרגום: יורם נבון, הוצאת מאגנס, 2002.
* "תזת קץ האמנות אצל הגל", תרגום: אביעד שטיר, **[[המדרשה (כתב עת)|המדרשה]]** 13, סתיו 2010.

#### באנגלית

* Nietzsche as Philosopher (1965)
* Analytical Philosophy of History (1965)
* What Philosophy Is (1968)
* Analytical Philosophy of Knowledge (1968)
* Mysticism and Morality: Oriental Thought and Moral Philosophy (1969)
* Analytical Philosophy of Action (1973)
* Sartre (Fontana Modern Masters, 1975)
* The Transfiguration of the Commonplace (1981)
* Narration and Knowledge (1985) - Including earlier book Analytical Philosophy of History (1965)
* The Philosophical Disenfranchisement of Art (1986)
* Connections to the World: The Basic Concepts of Philosophy (1989; with new preface, 1997)
* Encounters and Reflections: Art in the Historical Present (1990)
* Beyond the Brillo Box: The Visual Arts in Post-Historical Perspective (1992)
* Embodied Meanings: Critical Essays and Aesthetic Meditations (1994)
* After the End of Art (1997)
* The Abuse of Beauty (2003)
* Red Grooms (2004)
* Andy Warhol (2009)
* What Art Is (2013)



### מאמרים




## קישורים חיצוניים
* גדעון עפרת, איך נזכור את ארתור דנטו, באתר ערב רב, 29 באוקטובר 2013.
* 

## הערות שוליים

קטגוריה:אמריקאים ילידי מישיגן
קטגוריה:אן ארבור: אישים
קטגוריה:ערכים שבהם תבנית בריטניקה אינה מתאימה
קטגוריה:פילוסופים יהודים אמריקאים
קטגוריה:אסתטיקנים
קטגוריה:מבקרי אמנות אמריקאים
קטגוריה:מבקרי אמנות יהודים
קטגוריה:בוגרי אוניברסיטת קולומביה
קטגוריה:סגל אוניברסיטת קולומביה
קטגוריה:זוכי מלגת גוגנהיים
קטגוריה:בוגרי אוניברסיטת המדינה של ויין
קטגוריה:אמריקאים שנולדו ב-1924
קטגוריה:אמריקאים שנפטרו ב-2013
פרס גראמי לאלבום השנה

**[[פרס גראמי]] לאלבום השנה** הוא פרס אשר ניתן על ידי האקדמיה הלאומית לאמנויות ומדעי ההקלטה של ארצות הברית, לאלבום מוזיקה "יוצא דופן, ללא התחשבות במכירותיו, מיקומי השיא שלו, הצלחתו, הביקורות שהופנו כלפיו וכדומה".

תחילה, הוענק הפרס למוזיקאי שהיה אחראי על האלבום בלבד. לאחר כמה שנים, הוחלט כי גם מפיקיו המוזיקליים וכל אשר עבדו על האלבום יקבלו את הפרס ביחד עם המוזיקאי גם כן. עד שנת 2018, היו בין חמישה לשישה אלבומים שהועמדו בקטגוריה זו. לאחר מכן, בשנת 2019, הוחלט כי כמות המועמדים תוגדל לכשמונה מועמדים בסך הכול.

## רקע והישגים
פרס גראמי זה מוענק משנת 1959. הראשון שזכה בפרס זה היה הנרי מנסיני עם אלבומו, The Music from Peter Gunn. אלה פיצג'רלד הייתה לאישה הראשונה שהועמדה לפרס זה. האישה הראשונה אשר הצליחה לזכות בפרס הייתה ג'ודי גרלנד, שעשתה זאת בשנת 1962, עם אלבומה, Judy at Carnegie Hall.

האמן הראשון אשר זכה בפרס פעמיים היה פרנק סינטרה. בהמשך הצטרף אליו סטיבי וונדר שעשה זאת גם כן. כמו כן, טיילור סוויפט היא האמן הצעיר ביותר אשר זכה בפרס והיא האישה הראשונה אשר זכתה בפרס פעמיים. בשנת 2016, הצליחה אדל לזכות בפרס בפעם השנייה על אלבומה 25, וביחד עם סוויפט הפכו השתיים לשתי הנשים היחידות שזכו בפרס פעמיים.

בשנת 2024 זכתה טיילור סוויפט בפעם הרביעית בפרס גראמי בקטגוריית "אלבום השנה" והייתה לשיאנית הזכיות בקטגוריה.

נכון לשנת 2024, סוויפט וברברה סטרייסנד הן הנשים בעלות מספר המועמדויות הגבוה ביותר בקטגוריה זו (שישה) בתולדות הגראמי.

## זוכים ומועמדים

## שיאני זכיות ומועמדויות

## קישורים חיצוניים
* 

## הערות שוליים

*
אלבום השנה
יחסי גרמניה–מולדובה

**יחסי גרמניה-מולדובה** הם יחסי החוץ בין גרמניה לבין מולדובה. גרמניה מחזיקה שגרירות בקישינב, ואילו מולדובה מחזיקה שגרירות בברלין. גרמניה הייתה אחת המדינות הראשונות שהכירה בעצמאותה של מולדובה, וכוננה בה משלחת דיפלומטית.

## היסטוריה
גרמניה הכירה בעצמאותה של מולדובה ב-14 בדצמבר 1991. היחסים הדיפלומטיים בין מולדובה וגרמניה כוננו ב-30 באפריל 1992. גרמניה פתחה את השגרירות בקישינב ב-2 בנובמבר 1992, ומולדובה פתחה שגרירות בבון ב-28 במרץ 1995.

במאי 2006, נשיא מולדובה ולדימיר וורונין ביקר בגרמניה ונפגש עם אנגלה מרקל. מרקל הביעה את רצון גרמניה לפתור במהירות את הסכסוך בטרנסניסטריה, ואף הציעה סיוע מן האיחוד האירופי. מרקל גם אמרה שקיים "פוטנציאל ענק" ליחסים הכלכליים בין שתי המדינות.
באוקטובר 2006, נשיא הבונדסטאג נורברט לאמרט ביקר במולדובה.

ב-26 ביוני 2008, הפרלמנט הגרמני העביר הצעת חוק שנתמכה על ידי הרוב המכריע של חברי הפרלמנט בגרמניה אשר תמכה מחדש בכניסתה של מולדובה לאיחוד האירופי.

## שיתוף פעולה כלכלי
גרמניה היא אחת משותפות הסחר החשובות ביותר בעולם המערבי של הרפובליקה של מולדובה. ב-2007, גרמניה הייתה היבואנית הרביעית בגודלה למולדובה. והערך של הסחורות המיוצאות ממולדובה לגרמניה הסתכם בכ -145 מיליון אירו ב-2007. הערך של יצוא הסחורות מגרמניה למולדובה הסתכם ב-270 מיליון אירו. לאחר שמולדובה הפכה למדינה שכנה של האיחוד האירופי, היא קיבלה הטבות בשל מדיניות השכנות האירופית ומשקיעים רבים מגרמניה הגיעו אליה במהלך השנה. מספר מפעלים גרמניים פתחו סניפים מקומיים במולדובה. בין החברות הגרמניות נמצאות: Knauf, Mabanaft, Südzucker ו-Metro AG.

## קישורים חיצוניים

* השגרירות של הרפובליקה של מולדובה בגרמניה
* השגרירות של גרמניה ב קישינב 
* משרד החוץ של הרפובליקה של מולדובה
* הפדרלי הגרמני משרד החוץ

## הערות שוליים

קטגוריה:ערכים ללא קטגוריות פיזיות - יחסי חוץ
נחלת צבי (שכונה)

ממוזער|מתפלל חוזר מבית הכנסת בשכונת התימנים נחלת צבי 1945
**נחלת צבי** היא שכונה בירושלים ליד מאה שערים שנבנתה על ידי יהודים מתימן.
## היסטוריה
השכונה הוקמה ביוזמתם של קבוצה מעולי תימן שהחליטו לחסוך מכספם לצורך קניית קרקע ובניית בתים. הם הפקידו את הכסף שחסכו בידי נסים בכר, אשר בראותו את מאמציהם שכנע את הברון מוריס הירש להלוות להם את הכסף הנדרש להקמת השכונה והם נדרשו להשיב את ההלוואה בתשלומים שנפרשו על פני 12 שנים. אבן פינה לשכונה הונחה ב-י"ב תשרי תר"ן (1889). בשלב ראשון נבנו בשכונה 23 בתים והשכונה יועדה לכלל 35 בתים. השכונה נקראה על שמו של הברון, "נחלת צבי". בית הכנסת בשכונה, שנבנה בהשתדלותו של אברהם אלברט ענתבי, נחנך בסוכות 1903.

בשנות ה-30 של המאה ה-20 הייתה השכונה מהעניות ביותר בירושלים עם השכירות הזולה ביותר.

בשנת 1954 תוארה השכונה:
:"שכונת נחלת צבי הייתה עד לפני שנים אחדות סמל הניקיון. כל בית היה מסויד מבית ומחוץ בסיד כחול ולבן. ויושבי הבתים (ששקעו אמות אחדות מתחת לפני הקרקע) — יוצאי תימן הראשונים — הצטיינו בזריזות כפיהם. לא הרבה נשאר מפארה של השכונה התימנית הזאת שכן הנוער שבה יצא למרחב, קיצץ פיאותיו והיה לנוער מודרני, אם כי לא תמיד התמזג לחלוטין".

בשנת 1955 נכללה השכונה, יחד עם מאה שערים, בתוכנית המתאר של ירושלים כאזור הריסה.

## קישורים חיצוניים
*
* תיק תיעוד מתחמי – נחלת צבי
* מפות אזור שכונת נחלת צבי קנה מידה 1:1,250 (באנגלית), 1938-1939,הספרייה הלאומית, אוסף המפות ע"ש ערן לאור
## הערות שוליים

קטגוריה:ירושלים: שכונות
רוזמרי מרטין

**רוזמרי מרטין** (באנגלית: **Rosemary Martin**; 17 בדצמבר 1936 - 14 באוגוסט 1998) הייתה שחקנית אנגלייה.

## ביוגרפיה
מרטין נולדה בברמינגהאם. בין השנים 1964 ל-1998 הופיעה בעשרות סרטי קולנוע. היא ידועה גם מהופעתיה בתפקידים שונים בטלוויזיה בהם גברת פרטרידג' בסדרת הטלוויזיה "בערוב ימי היין", בדמות ורה בסיטקום , מרג'ורי בסדרה המוזיקלית "מטבעות מן השמיים", מיס ובר ב-"The Insurance Man", רני פוקס בסדרת הדרמה "פוקס", ובדמות ורנה ג'ונסון בסדרה "טנקו".

תפקידים נוספים של מרטין בטלוויזיה כוללים את הסדרה המשטרתית "Z-Cars", "קורוניישן סטריט", הסוויני", "Looking For Clancy", הפיילוט "Maggie: It's Me", "תומאס ושרה", "ברז'ראק", "The Chinese Detective", "ג'יבס וווסטר", "Drop the Dead Donkey", "המפצח", "בקצב הלב", "The Bill", סדרת הדרמה "Peak Practice" ואופרת הסבון "איסטאנדרס".

בקולנוע שיחקה מרטין בסרטים "It Shouldn't Happen to a Vet" (מ-1977), "טס" (1979), "Britannia Hospital" (1982), "Slayground" (1983), "Secret Places" (1984), "The Dressmaker" (1988), "The Raggedy Rawney" (1988), "עונת יובש לבנה" (1989), ובסרט "שאלה של יופי" (1991).

### חיים אישיים
ב-1968 התחתנה מרטין עם רון איגלטון, לשניים נולד ילד אחד. הם התגרשו וב-1987 נישאה לנורמן בויאק.

מרטין נפטרה ב-14 באוגוסט 1998.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים

קטגוריה:בריטיות שנולדו ב-1936
קטגוריה:בריטים שנולדו ב-1936
קטגוריה:בריטיות שנפטרו ב-1998
קטגוריה:בריטים שנפטרו ב-1998
אאודי רוזמאייר

**אאודי Rosemeyer** (בגרמנית: **Audi Rosemeyer**) היא מכונית ספורט המוגדרת כמכונית על, בעלת הנעה כפולה 4x4, אשר הוצגה כמכונית קונספט, מתוצרת יצרנית הרכב הגרמנית **[[אאודי]]** בשנת 2000.

נבנה אב טיפוס בודד.

דגם ה"אאודי רוזמאייר" קרוי על שם נהג המרוצים הגרמני ברנד רוזמאייר.

## "אאודי רוזמאייר"

* 2 דלתות
* 2 מושבים
* מנוע מרכזי
* הנעה כפולה 4x4
* תאוצה בין 0-100 קמ"ש היא 3.8 שניות

## תמונות

קובץ:Audi Rosemeyer 1.jpg | "אאודי רוזמאייר"
קובץ:Audi Rosemeyer 3.jpg | "אאודי רוזמאייר"



## ראו גם
* אאודי רודג'ט
* אאודי נובולארי קוואטרו
* אאודי קוואטרו קונספט

## קישורים חיצוניים

* 
* 
* 
* 
* 

## הערות שוליים

קטגוריה:דגמי מכוניות שהושקו ב-2000
קטגוריה:מכוניות ספורט
קטגוריה:מכוניות על
קטגוריה:מכוניות קונספט
קטגוריה:מכוניות מנוע מרכזי
ר
קטגוריה:כלי רכב גרמניים
מוש

**מוּש** (בטורקית: **Muş**; בארמנית: **Մուշ**; בכורדית: **Mûş**/**مووش**) היא עיר בכורדיסטן הטורקית ובירת הנפה הקרויה על שמה במחוז מזרח אנטוליה שבטורקיה.

## היסטוריה
מועד יסוד העיר לא ידוע אך הוא מוערך לתקופת ממלכת אוררטו (800 לפני הספירה לערך). בשלהי העת העתיקה וראשית ימי הביניים הייתה העיר עיר חשובה בממלכת ארמניה העתיקה והיא מוזכרת בכתבים ארמניים עתיקים מן המאה התשיעית. בשנת 969 עברה העיר, יחד עם חלק זה של ארמניה, הנקרא ארמניה הבגראטידית לשליטת האימפריה הביזנטית. מאז המאה ה-11 השתייכה העיר לתחומי שליטה מוסלמית כגון הסולטנות האיובית (המאה ה-12), השושלת האילח'אנית (המאה ה-13) ושבט קארה קויונלו (המאה ה-14). במהלך תקופה זו הייתה העיר עיר גדולה ומרכזית. בשנת 1387 נכבשה העיר על ידי טימור לנג והועברה לשבט אק קויונלו ששלט בה עד השתלטות האימפריה העות'מאנית על האזור ב.

במשך כל התקופה, עד המאה ה-20, התגוררה בעיר אוכלוסייה ארמנית גדולה לצד מיעוט כורדי והיא הייתה בירת סנג'ק-גבול מול פרס, שהיה בעל אופי ארמני. במפנה המאה העשרים עלה שיעור האוכלוסייה המוסלמית הטורקית בעיר. ב-1907 לפי דיווח האנציקלופדיה הקתולית עמדה אוכלוסיית העיר על 27,000 איש; בהם 13,700 נוצרים (10,000 ארמנים מונופיזיטים, 3,000 ארמנים קתולים ו-700 פרוטסטנטים) והשאר מוסלמים.

בשנת 1883 הוכרזה העיר כמרכז דיוקסיה (מושב בישוף) של הכנסייה הקתולית הארמנית על ידי האפיפיור לאו השלושה-עשר.

בשנת 1915, במסגרת שואת העם הארמני, הפכה העיר למחנה ריכוז אליו הובלה כל האוכלוסייה הארמנית של הסנג'ק, שמנתה 140,000 איש. חלקם נטבחו בכפריהם ואחרים גורשו מהעיר להשמדה איטית במסגרת צעדות המוות. כן נהרסו מנזרים ארמניים עתיקים. באותה שנה, באמצע יוני, התחוללו במוש קרבות בין צבא האימפריה הרוסית לבין צבא האימפריה העות'מאנית בניסיון רוסי כושל לכבוש את העיר המרכזית במסגרת המערכה בקווקז במלחמת העולם הראשונה. באוגוסט 1916 נכבשה העיר על ידי הצבא הרוסי, אך זה נסוג מהמקום באפריל 1917, לאחר מהפכת פברואר. במקביל לנסיגת הרוסים, ניסתה לתפוס את השלטון בעיר מיליציה שהורכבה מארמנים שנלחמו בשורות הצבא הרוסי ולא נסוגו. לאחר הפסקת האש של מודרוס ב-30 באוקטובר 1918, שסיימה את מצב הלוחמה וניתקה את הארמנים מסיוע חיצוני, נסוגו הארמנים והמשיכו להילחם ממזרח ומדרום לעיר במלחמת טורקיה–ארמניה שהסתיימה ב-1920 בחתימת הסכם אלכסנדרופול שהעביר סופית את השליטה באזור לטורקיה.

## אוכלוסייה
לפי אומדן רשמי משנת 2023 אוכלוסיית העיר מנתה 201,717 בני אדם, רובם כורדים. לפי הערכת ממשלת טורקיה חיו בשנת 2014 במוש 3,000 ארמנים (מתוך אוכלוסייה כוללת של כ-80,000 נפש), אך לפי הערכותיהם של הארמנים מדובר במספר גדול יותר, כיוון שחלקם ארמנים סמויים.

## קישורים חיצוניים

* 

* Armenians in Mush Launch Ethnic Union to Preserve Identity, 10 באוגוסט 1915
* Mush: Haunted by Treasures of the Past, כתבה ב-Armenian Weekly, 21 באוקטובר 2013
* 

## הערות שוליים

קטגוריה:טורקיה: ערים
קטגוריה:כורדיסטן הטורקית
פאן ראן

**פאן ראן** (או באנגלית: **Fun Run**) הוא סדרה של משחקי רשת מרובה משתתפים בסגנון המרוץ, המיועד לטלפונים חכמים וטאבלטים הפועלים עם מערכת ההפעלה IOS או אנדרואיד. בשנת 2013 נחשב בסקירות רבות לאחד ממשחקי הסמארטפון הפופולרים בישראל.

לפאן ראן 4 משחקים שונים (ממשיכים) באותו הקונספט, ה2 הראשונים נמחקו, המשחקים הזמינים לכלל המשתמשים הם השלישי והרביעי בלבד.

## מבנה המשחק
פאן ראן הוא משחק רשת מרובה משתתפים, המתאים לכמות של עד ארבעה או שמונה שחקנים. במשחק זה מתחרים המשתתפים בתור דמויות של חיות שונות במירוץ במטרה לנצח במשחק. ישנה אפשרות להשתייך לקלאן ולערוך תחרויות בין שבטים (קלאנים), או לשחק עם חברים בזירה (ארנה) ובמשחק הרגיל.

במהלך המשחק, משתמשים המתמודדים במלכודות וכלים שונים כנגד המתמודדים האחרים, במטרה לעכב אותם במירוץ או לקדם את עצמם. מלכודות אלו כוללות חשמל, חיתוך ואפשרויות נוספות, אשר הובילו לאזהרות להורים על המשחק, שלמרות מראהו התמים הוא מכיל אלימות.

רובן של המלכודות ניתנות לקנייה רק אחרי שלב או "רמת יוקרה" נבחרת, אולם מעטות מהן זמינות למשתמש כבר בתחילת המשחק.

## זירה
בזירה (ARENA) יש שמונה משתתפים, כאשר כל כמה זמן ישנה נקודת checkpoint, והשחקן האחרון שמגיעה לנקודה מודח מהזירה. לדוגמה: הודחו כבר שלושה שחקנים והשחקן האחרון הוא למעשה החמישי, ברגע שכולם יחצו את הצ'קפוינט הרביעי הוא יודח מהמשחק. ככה זה נמשך עד שלושת השחקנים המנצחים. אין ניקוד כמו במשחק הרגיל, אלא יש שלושה מנצחים ששרדו את כל המשחק.
יש 5 זירות ייחודיות לארנה:
1. BUNNY ARENA
2. DRAGON ARENA
3. BEAR ARENA
4. DRAGON ARENA
5. MONKEY ARENA
אופיין של הזירות משתנה במקצת בהתאם לעונת המשחקים הנוכחית: מים, לבה, עץ, תפוח, קרח וצעצועים.

## הערות שוליים

קטגוריה:קצרמר משחקים
קטגוריה:משחקי מובייל
קטגוריה:משחקי וידאו משנת 2012
קטגוריה:משחקי מרוץ ממוחשבים
גלקסיית אנדרומדה III

**גלקסיית אנדרומדה III**, היא גלקסיה אליפסואידית ננסית שנמצאת בקבוצת הכוכבים אנדרומדה במרחק של כ-2.4 מיליון שנות אור ממערכת השמש והיא גלקסיית לוויין של גלקסיית אנדרומדה (M31). לגלקסיה בהירות נראית מדרגה 14.4 והיא התגלתה בשנת 1972, יחד עם גלקסיית אנדרומדה I וגלקסיית אנדרומדה II על ידי סידני ון דר ברג, שחיפש גלקסיות לווייניות של גלקסיית אנדרומדה בתמונות שצולמו על ידי טלסקופ שמידט במצפה הכוכבים פאלומר בשנים 1970-1971. 

## מאפיינים
הגלקסיה נמצאת כ-6 מעלות מדרום-דרום-מערב למרכז גלקסיית אנדרומדה וכ-1.8 מעלות מצפון לכוכב π באנדרומדה, בהמשכו של הקו המחבר אותו עם הכוכב δ באנדרומדה.
גודלה הזוויתי של הגלקסיה הוא כ-3.9 דקות קשת שממרחקה שקול לקוטר של כ-2,760 שנות אור. מסתה מוערכת בכ- מסות שמש, כ-20 מיליוניות ממסת שביל החלב, אך מסת הכוכבים הנראים שבה היא רק כ-830,000 מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי מיליון מעוצמת ההארה של השמש והמתכתיות של כוכבי הגלקסיה היא כ-1.5% בלבד מהמתכתיות של השמש, כך שכוכבי הגלקסיה הם זקנים יחסית לכוכבים של שביל החלב או של גלקסיית אנדרומדה. הגלקסיה מקיפה את מרכזה של גלקסיית אנדרומדה במרחק שנע בין 230,000 שנות אור ובין 360,000 שנות אור בזמן הקפה של 2.2 מיליארד שנים.

## קישורים חיצוניים

* 

## הערות שוליים

קטגוריה:קבוצת הכוכבים אנדרומדה
אנדרומדה III
אנדרומדה III
הבית שג'ק בנה (סרט, 2018)

**הבית שג'ק בנה** (באנגלית: **The House That Jack Built**) הוא סרט אימה פסיכולוגי משנת 2018 שנכתב ובוים על ידי לארס פון טרייר, בכיכובו של מאט דילון בתפקיד הראשי כג'ק. הסיפור עוקב אחר ג'ק, רוצח סדרתי, במהלך 12 שנים בשנים 1970–1980 במדינת וושינגטון, בארצות הברית. פון טרייר תיאר את הסרט כ"חגיגת הרעיון כי החיים הם מרושעים וחסרי נשמה." הסרט הוקרן לראשונה בפסטיבל קאן, מסמן את חזרתו של פון טרייר לפסטיבל, אחרי יותר משש שנים של נידוי.

## תקציר עלילת הסרט
הסיפור עוקב אחר ג'ק, רוצח סדרתי אינטליגנטי מאוד, במהלך 12 שנים ומתאר את הרציחות שפיתחו באמת את ג'ק כרוצח סדרתי.

## צוות השחקנים
* מאט דילון כג'ק.
* ברונו גנץ כוורג'
* אומה תורמן כאישה 1
* שיבון פאלון הוגאן כאישה 2
* סופי גראבול כאישה 3
* ריילי קיאו כסימפל
* ג'רמי דייוויס
* אד ספלירס כאד
* דייוויד ביילי
* יו ג'י-טאי

## הפקה
פון טרייר פיתח תחילה את הרעיון כסדרת טלוויזיה, אבל בפברואר 2016, הוא הודיע שזה יהיה סרט. לאחר שביצע מחקר נרחב על רוצחים סדרתיים, פון טרייר השלים את התסריט עד מאי 2016. זכויות ההפצה הבינלאומית נמכרו לחברת TrustNordisk עם חברת ההפקה של פון טרייר Zentropa כמפיקה. חברת Film i Väst מימנה את הסרט, כשקרן הקולנוע של קופנהגן מימנה €1.08 מיליון יורו. הסרט הוא הפקה משותפת בין צרפת, גרמניה, שוודיה ודנמרק.

ב-2 בנובמבר 2016, פון טרייר הודיע כי מאט דילון יגלם בסרט תפקיד ראשי. בפברואר 2017 הוכרז גם על ליהוקם של ריילי קיאו וסופי גרבול עם אומה תורמן שלוהקה חודש לאחר מכן. הצילומים החלו בחודש מרץ 2017 בבנגטספורס, שוודיה, תוכנן לסיים את הצילומים בדנמרק בחודש מאי 2017. פון טרייר פיצל את הסרט לשני חלקים כדי לאפשר את ההזדמנות לערוך בין לבין, משהו שהוא מעולם לא עשה לפני כן. עבודת האפקטים הוויזואליים הייתה אמורה להסתיים לאחר הצילומים.

## יציאה לאקרנים
במאי 2017, IFC רכשה את זכויות ההפצה של הסרט בארצות הברית. במרץ 2017, פון טרייר ניהל משא ומתן לערוך את הקרנת הבכורה בפסטיבל קאן, אף על פי שבעבר נאסר להשתתפות על ידי מארגני הפסטיבל. ב-19 באפריל 2018, הסרט נבחר להקרנה בפסטיבל קאן, מחוץ לתחרות. לאחר ההכרזה, שוחרר הקדימון הראשון.

הסרט הוקרן בבכורה עולמית במסגרת פסטיבל קאן ב-14 במאי 2018. דווח, כי מספר צופים יצאו במהלך הקרנת הבכורה עקב מראות מזוויעים מהסרט, אף שכמה צופים כיבדו בשש דקות עמידה ומחיאות כפיים לאחר ההקרנה.

## ביקורת
באתר עגבניות רקובות, הסרט זכה לדירוג של 61%, בהתבסס על 97 מבקרים, עם דירוג ממוצע של 6.2/10.

אואן גלייברמן ממגזין *[[וראייטי (מגזין)|Variety]] העניק* לסרט ביקורת חיובית והצהיר "זה באמצע הדרך בין סרט חתרני טוב ותרגיל. זה נועד להיכנס מתחת לעור שלך, מה שהוא אכן עושה." דייוויד רוני מה*[[הוליווד ריפורטר]]* כתב ש"הבית שג' ק בנה'" הוא בהחלט משהו [שכדאי] לראות. אבל מה שהכי מפתיע זה שזה בדיוק כמו [ש]לעיתים קרובות [קורה עם סרטיו של פון טרייר, זה] ריקני ומטריד."

## קישורים חיצוניים

* 
* 

## הערות שוליים

קטגוריה:סרטי 2018
קטגוריה:סרטי אימה מ-2018
קטגוריה:סרטים באנגלית
קטגוריה:לארס פון טרייר
קטגוריה:סרטי אימה גרמניים
קטגוריה:סרטי מותחן פסיכולוגיים
קטגוריה:סרטי אימה דניים
קטגוריה:סרטי אימה צרפתיים
קטגוריה:סרטי אימה שוודיים
NIITIAG

**המכון המדעי למחקר, לתאוריה, והיסטוריה של האדריכלות ותכנון ערים ואזורים** (באנגלית: Scientific Research Institute of Theory and History of Architecture and Urban Planning - NIITIAG / ברוסית: "Нау́чно-иссле́довательский институ́т тео́рии и исто́рии архитекту́ры и градострои́тельства - НИИТИАГ) הוא ארגון מדעי שפעל במסגרת "האקדמיה הרוסית לאדריכלות ומדעי הבנייה" ומ-2014 הוא חלק של משרד הבינוי והשיכון של רוסיה. תחום פעילותו הוא פיתוח יסודי ומחקרי של בעיות היסטוריות ותאורתיות הקשורות לאדריכלות ותכנון עירוני ברחבי רוסיה. 

הארגון נוסד במוסקבה בשנת 1993 בתור מטרה לשקם ולשחזר מבנים הרוסים או נטושים ולסייע במחקר על תכנון ערים. יש לו סניפים ונציגויות בסנט פטרסבורג, וולגוגרד, קזאן, קראסנויארסק, פטרוזבודסק וחברובסק.

## קישורים חיצוניים

*  אתר "המורשת האדריכלית הרוסית" של המכון

קטגוריה:מוסקבה: חינוך
קטגוריה:רוסיה: מדע וטכנולוגיה
קטגוריה:אדריכלות
קטגוריה:תכנון עירוני
קטגוריה:מכונים לאומיים לעירוניות
קורנית דיגיטל

**קורנית דיגיטל בע"מ** (באנגלית: "**Kornit Digital**") היא חברה ישראלית העוסקת בפיתוח וייצור מכונות להדפסה דיגיטלית על גבי טקסטיל. לחברה מספר דגמים הנבדלים ביניהם במהירות, איכות ושטח ההדפסה, ובסוג הבד עליו ניתן להדפיס. קורנית היא חברה ציבורית ומניותיה נסחרות בנאסד"ק.

## היסטוריה
קורנית הוקמה בינואר 2002 על ידי המהנדסים, יוצאי חברת סאיטקס, אבי שטרלינג, עופר בן צור, וגנדי רוסין. במאי 2002 קיבלה מימון מהיזם הסדרתי משה נור. בשנת 2003 קיבלה החברה מענק מלשכת המדען הראשי במשרד התעשייה והמסחר לצורך פיתוח המדפסת. בשנת 2005 החלה החברה למכור את מוצריה. במרץ 2007 חברת Electronics for Imaging (שייסד אפי ארזי) קנתה 11% ממניות החברה תמורת 3.5 מיליון דולר, כמו כן הוקם מפעל בקריית גת לפיתוח ולייצור הדיו למדפסות.

בשנת 2010 ההכנסות השנתיות של קורנית הגיעו ל–9 מיליון דולר, והיא תכננה לגייס הון בבורסה של תל אביב לפי שווי חברה של 84 מיליון שקל, אך ביקושים נמוכים הובילו לביטול ההנפקה. בשנת 2011 נכנסה קרן פורטיסימו קפיטל להשקעה בקורנית. הקרן השקיעה 16 מיליון דולר, קיבלה בתמורה 70% ממניות החברה, והפכה לבעלת השליטה בה.

קורנית הונפקה לראשונה בנאסד"ק באפריל 2015 לפי שווי של 308 מיליון דולר. החברה גייסה הון עוד פעמים אחדות בדרך של הנפקת מניות,

בשנת 2017 חתמה קורנית על הסכם עם חברת המסחר המקוון האמריקאית אמזון, במסגרתו מספקת קורנית מערכות דפוס, דיו ושירותי תמיכה להדפסה בהתאמה אישית של עיצובים על חולצות לפי דרישה. כחלק מההסכם הפכה אמזון לבעלת מניות בחברה. ההסכם הורחב בצורה משמעותית בספטמבר 2020.

במרץ 2021 חתמה החברה על הסכם לשיתוף פעולה עם חברת פרינטפול (Printful) העוסקת בייצור דגמי טקסטיל לפי ביקוש. בינואר 2022 חנכה החברה מפעל חדש בקריית גת, שנבנה בהשקעה של 80 מיליון שקל.

ב-20 בנובמבר 2021 הגיע שווי השוק שלה ל-8.2 מיליארד דולר והיא גייסה 292 מיליון דולר. זאת על רקע צמיחה מהירה בפעילות החברה עקב מעבר עסקי האופנה למסחר מקוון, ולהדפסה על פי ביקוש של עיצובי בגדים.

### רכישות
באוגוסט 2020 הודיעה החברה על רכישת חברת Custom Gateway הבריטית העוסקת בפתרונות תוכנה לזרימת עבודה (Workflow) תמורת כ-17 מיליון דולר.

באוגוסט 2021 הודיעה החברה על רכישת Voxel8 שפיתחה טכנולוגיה להדפסת תלת מימד בתחום הטקסטיל.

באפריל 2022 הודיעה החברה על רכישת Tesoma GmbH הגרמנית, שפיתחה תהליכי ייבוש חכמים ומובנים (אינטגרטיבים) בתחום הטקסטיל.

## קישורים חיצוניים
* 

* 
* 

## הערות שוליים

קטגוריה:חברות ישראליות הנסחרות בנאסד"ק
קטגוריה:תעשיית אלקטרוניקה בישראל
קטגוריה:ראש העין: חברות
קטגוריה:פורטיסימו קפיטל
פאוסטו סלסאנו

**פאוסטו סלסאנו** (באיטלקית: **Fausto Salsano**; נולד ב-19 בדצמבר 1962, קאווה דה טירני, איטליה) הוא כדורגלן עבר איטלקי ששיחק בעמדת הקשר, וכיום עוזר מאמן נבחרת איטליה בכדורגל.

## קריירה
פאוסטו הוא בוגר האקדמיה של מועדון הכדורגל "פיסטוייזה". ב-1979 הוא חתם על חוזה עם "סמפדוריה", שבו הוא שיחק עבור קבוצת הנוער. לאחר מכן הוא שיחק בהשאלה בסרייה C1 — עונה אחת ב"אמפולי" ושתי עונות ב"פארמה". ב-1984 הוא חזר בהשאלה לסמפדוריה והחל לשחק באופן קבוע בהרכב הפותח, במחצית השנייה של שנת 1980 והפך לשחקן חשוב בקישור של הקבוצה. ב-1990 עבר ל"רומא", שם שיחק במשך שלוש עונות, ועמה העפיל לגמר גביע אופ"א 1991. בקיץ 1993 עבר לגור בסמפדוריה ושיחק בקבוצה העירונית במשך חמש שנים בסרייה א'.

פאוסטו סלסאנו שיחק בליגה העליונה באיטליה במשך 14 שנים, הופיע ב-351 משחקים וכבש 21 שערים. הוא זכה חמש פעמים בגביע האיטלקי, ארבע מהם בשורות פעמים "סמפדוריה" (1984/85, 1987/88, 1988/89, 1993/94); ופעם אחת בהרכב "רומא" (1989/90). עם סמפדוריה הוא זכה בגביע מחזיקות הגביע (1989/1990) וסיים במקום השלישי בליגה בעונת 1993/94.

בשנת 1987, הוא שיחק ארבעה משחקים עבור נבחרת איטליה (עד גיל 21).

בסוף שנות התשעים של המאה העשרים, סלסאנו המשיך להופיע במועדונים מהליגות התחתונות — "ספציה", "ססטרזה" ו"אימפריה". במועדון "אימפריה", שבה סיים את קריירת המשחק שלו, הוא היה לשחקן-מאמן.

בתחילת העשור הראשון של המאה העשרים ואחת, פאוסטו היה לעוזר מאמן במועדונים "קטניה" ו"פיורנטינה". בפיורנטינה סלסאנו החל לעבוד עם רוברטו מאנצ'יני, איתו שיחק בהרכב סמפדוריה. מאוחר יותר המשיך לעבוד עם מאנצ'יני במועדונים אחרים כדוגמת "אינטר" (איטליה), "מנצ'סטר סיטי" (אנגליה), "גלאטסראיי" (טורקיה) ו"זניט" (רוסיה), ולבסוף בנבחרת איטליה.

## קישורים חיצוניים

* פרופיל באתר הרשמי של "זניט"

קטגוריה:כדורגלני פארמה
קטגוריה:כדורגלני רומא
קטגוריה:כדורגלני סמפדוריה
קטגוריה:כדורגלני ספציה
קטגוריה:כדורגלני אמפולי
קטגוריה:קשרי כדורגל איטלקים
קטגוריה:כדורגלנים איטלקים
קטגוריה:מאמני כדורגל איטלקים
קטגוריה:זניט סנקט פטרבורג: אישים
קטגוריה:איטלקים שנולדו ב-1962
1957 בגרמניה

**1957 בגרמניה** הייתה השנה בה ציינה גרמניה 86 שנות לאום. 

## הנהגה
* נשיא גרמניה: תיאודור הויס
* קנצלר גרמניה: קונראד אדנאואר

## אירועים
* 1 בינואר - חבל הסאר הופכת למדינה העשירית בגרמניה המערבית
* 15 בספטמבר - נערכות הבחירות הפדרליות בגרמניה המערבית
21 בספטמבר - ספינת המטען הגרמנית פמיר טובעת באיים האזוריים בשל ציקלון. 6 בלבד מתוך 86 אנשי הצוות ניצלו. 

## נולדו
* 18 בפברואר - מריטה קוך, אתלטית גרמנית.
* 8 במרץ - אקסל א. ובר, כלכלן, פרופסור ובנקאי גרמני.
* 10 במרץ - הנס-פיטר פרידריך, פוליטיקאי גרמני.
* 18 במאי - פרנק פלסברג, עיתונאי גרמני. 
* 17 ביוני - יואכים קרול, שחקן גרמני.
* 12 ביולי - גץ אלסמן, מנחה ומוזיקאי גרמני.
* 18 באוגוסט - הראלד שמידט, שחקן, סופר, קומיקאי ובדרן גרמני.
* 26 באוגוסט - כריסטיאן שמידט, פוליטיקאי גרמני.
* 27 באוגוסט - ברנרד לנגר, שחקן גולף גרמני.
* 26 בנובמבר - מתיאס רים, זמר גרמני.
* 12 בספטמבר - הנס צימר, מלחין גרמני.
* 21 באוקטובר - וולפגנג קטרלה, פיזיקאי גרמני.
* 10 בנובמבר - אינגו מצמאכר, מנצח גרמני.
* 8 בדצמבר - הנלורה אנקה, שחיין גרמני.
* 12 בדצמבר - טום גרהרד, שחקן וקומיקאי גרמני.

## נפטרו
* 22 בינואר - קלייר ולדוף, זמרת גרמנית (נולדה בשנת 1884). 
* 14 בפברואר - אריך פונטו, שחקן גרמני (נולד ב-1884).
* 21 ביוני - יוהנס שטארק, חתן פרס נובל לכימיה (נולד ב-1874).
* 26 ביוני - אלפרד דובלין, סופר ומסאי (נולד ב-1878)
* 5 באוגוסט - היינריך אוטו וילנד, כימאי גרמני, חתן פרס נובל לכימיה לשנת 1927 (נולד ב-1877).
* 28 באוקטובר - ארנסט גראפנברג, רופא ומדען (נולד ב-1881)
## קישורים חיצוניים

קטגוריה:שנים בגרמניה
גרמניה
קטגוריה:1957 בגרמניה
שקרניות קטנות: הפרפקציוניסטיות

**שקרניות קטנות: הפרפקציוניסטיות** (באנגלית: **Pretty Little Liars: The Perfectionists**) היא סדרת נעורים אמריקאית המבוססת על סדרת ספרים בשם "הפרפקציוניסטיות" מאת שרה שפרד . הרשת Freeform הכריזה על הפיילוט ב-25 בספטמבר 2017 כספין אוף לסדרה "שקרניות קטנות", ב-14 במאי 2018, הכריזה הרשת על יצירת עונה ראשונה לסדרה שתעלה לאוויר ב-2019, וב-20 במרץ של אותה שנה שודר הפרק הראשון. ב-28 בספטמבר 2019 אושר שלא יופקו עונות נוספות.

## רקע
הכל בעיר בייקון הייטס נראה מושלם, אבל שום דבר הוא לא כפי שהוא נראה. הלחץ של הצורך להיות מושלם מוביל לרצח הראשון בעיר. מאחורי כל פרפקציוניסט יש סוד, שקר ואליבי נחוץ.

## סקירת סדרה

## דמויות
### דמויות ראשיות
***אליסון דילורנטיס** (סשה פיטרס)
***מונה וואנדרוול** (ג'אנל פאריש)
***אווה ג'לאלי** (סופיה קרסון)
***קייטלין פארק לואיס** (סידני פארק) 
***דילן ווקר** (איליי בראון)
***נולן הוטצ'קיס** (כריס מייסון)
***קלייר הוטצ'קיס** (קלי רתרפורד)
***ג'רמי בקאט** (גראמה תומאס קינג)
***טיילור הוטצ'קיס** (היילי ארין)
***אנדרו וילארד** (אוון ביטנקור)

### דמויות חוזרות
* **[[גארט ורינג]]** (זאק)

## רשימת הפרקים
### עונה 1

## ליהוק
ב-25 בספטמבר 2017 הוכרז כי סשה פיטרס וג'אנל פאריש ישחקו את תפקידיהן מסדרת האם "שקרניות קטנות" בתור אליסון דילורנטיס ומונה ונדרוואל, בהתאמה. ב-29 בינואר 2018 הוכרז כי סופיה קרסון לוהקה לתפקיד אווה, אחת מגיבורי הסדרה. ב-9 במרץ באותה שנה הודיעו כמה חברי צוות השחקנים שקלי רתרפורד הידועה ביותר עבור תפקידה ב"אחת שיודעת" תשחק את קלייר הוטצ'קיס, אמו של נולאן. הוכרז כי סידני הידועה ביותר עבור תפקידה בהמתים המהלכים תשחק את קייטלין פארק לואיס, אלי בראון לוהק בתור דילן ווקר, והיילי ארין תשחק את טיילור הוטצ'קיס, אחותו של נולאן.

## קישורים חיצוניים
* 

## הערות שוליים

קטגוריה:סדרות דרמה אמריקאיות
קטגוריה:סדרות נעורים אמריקאיות
קטגוריה:תוכניות להט"ב אמריקאיות
קטגוריה:סדרות טלוויזיה המבוססות על ספרים
קטגוריה:Freeform: תוכן מקור
קטגוריה:סדרות טלוויזיה אמריקאיות שעלו לשידור בשנת 2019
בנז'מן פבאר

**בנז'מן פבאר** (בצרפתית: **Benjamin Pavard**; נולד ב-28 במרץ 1996) הוא כדורגלן צרפתי המשחק בעמדות המגן הימני והבלם במרסיי, בהשאלה מאינטר מילאנו ובנבחרת צרפת.

## קריירת מועדונים
פבאר התחיל את הקריירה שלו במחלקת הנוער של ליל. ב-31 בינואר 2015 ערך את הופעת הבכורה שלו בקבוצה הבוגרת בתיקו 1–1 נגד נאנט.

ב-30 באוגוסט 2016 חתם לארבע שנים בשטוטגרט, ששיחקה אז בבונדסליגה השנייה. ב-3 באוקטובר 2016 ערך את הופעת הבכורה שלו בקבוצה בניצחון 0–4 נגד גרויטר פירט, בו גם כבש את שער הבכורה שלו בקבוצה. הוא היה שותף לחזרה של הקבוצה לבונדסליגה, אחרי היעדרות של עונה אחת. ב-20 בדצמבר 2017 האריך את חוזהו בקבוצה עד יוני . בעונת  שיחק בכל משחקי הקבוצה בליגה, וביחד עם רון-רוברט צילר הם היו השחקנים היחידים בקבוצה שעשו זאת, והציג יכולת מצוינת, שאף הביאה לזימונו לסגל נבחרת צרפת בכדורגל שזכתה במונדיאל 2018. בעונת 2018/19, אליה הגיע כאלוף עולם טרי עם נבחרת צרפת, נשר עם שטוטגרט בחזרה לבונדסליגה השנייה.

בדצמבר 2019 שילמה באיירן מינכן שטוטגרט 35 מיליון אירו תמורת פבאר, שחתם על בחוזה לחמש שנים. בעונת הבכורה שלו בקבוצה, 2019/20, תפס מקום של קבע בהרכב באיירן מינכן, כשהוא משחק בעמדת המגן הימני, דבר שאפשר לשנות ליוזואה קימיך את תפקידו ולהעבירו לעמדת הקישור. הוא שיתף פעולה בהגנה בעונה זו עם דויד אלאבה, ג'רום בואטנג ואלפונסו דייוויס, וזכה עם הקבוצה באליפות הבונדסליגה ובגביע הגרמני. עם זאת, הוא נפצע במהלך קיץ 2020, והיה אמור להיעדר ממשחקי ההשלמה של ליגת האלופות שנדחו לחודש אוגוסט בעקבות התפרצות מגפת הקורונה. הוא חזר מהפציעה מוקדם מהצפוי, והספיק אף לשחק בניצחון 0–3 על אולימפיק ליון בחצי הגמר, אך רק ישב על הספסל ולא שותף בגמר ליגת האלופות 2020, בו ניצחה באיירן מינכן 0–1 את פריז סן ז'רמן והשלימה זכייה בטרבל.

ב-30 באוגוסט 2023 חתם באינטר מילאנו לארבע וחצי שנים. תמורתו שילמה אינטר לבאיירן מינכן 30 מיליון אירו.

ב-2 בספטמבר 2025 חזר לצרפת והושאל למרסיי.

## קריירה בין-לאומית
ב-6 בנובמבר 2017 זומן לראשונה לסגל נבחרת צרפת. ארבעה ימים לאחר מכן ערך את הופעת הבכורה שלו בנבחרת בניצחון 0–2 נגד .

פבאר זומן למונדיאל 2018 ברוסיה. בשמינית הגמר כבש פבאר את שער הבכורה שלו בנבחרת בניצחון 3–4 על נבחרת ארגנטינה. בסוף אותו מונדיאל פבאר זכה עם נבחרת צרפת במונדיאל והיה נחשב לאחת ההפתעות של הטורניר. השער שכבש נגד נבחרת ארגנטינה נבחר לשער הטורניר.

נכלל בסגל נבחרת צרפת בטורניר מונדיאל 2022.

נכלל בסגל נבחרת צרפת לטורניר יורו 2024.

## תארים
;נבחרת צרפת
*גביע העולם: 2018
*ליגת האומות: 2020/2021
;שטוטגרט
*הבונדסליגה השנייה: 

;באיירן מינכן
* בונדסליגה (4): 2019/2020, 2020/2021, 2021/2022, 2022/2023
* הגביע הגרמני: 2019/2020
* הסופר קאפ הגרמני: 2020, 2021, 2022
* ליגת האלופות: 2019/2020
* הסופר קאפ האירופי: 2020
*גביע העולם למועדונים: 2020

;אינטר מילאנו
* הסופר קאפ האיטלקי: 2023
* אליפות: 2023/2024

## קישורים חיצוניים

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני ליל
קטגוריה:כדורגלני שטוטגרט
קטגוריה:כדורגלני באיירן מינכן
קטגוריה:כדורגלני אינטר מילאנו
קטגוריה:כדורגלני אולימפיק מרסיי
קטגוריה:כדורגלני נבחרת צרפת
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים צרפתים בגרמניה
קטגוריה:ספורטאים צרפתים באיטליה
קטגוריה:צרפתים שנולדו ב-1996
הגרינץ' (סרט, 2018)

**הגרינץ**' (באנגלית: **The Grinch**) הוא סרט חג המולד אמריקאי בהנפשה ממוחשבת מבית אילומיניישן הפקות אשר יצא לאור ב-9 בנובמבר 2018. הסרט מבוסס על הספר "הגרינץ' שגנב את חג המולד" של דוקטור סוס בשנת 1957. זה העיבוד הקולנועי השלישי המבוסס על הספר, אחרי "איך הגרינץ' גנב את חג המולד" ששודר ב-1966 בטלוויזיה וסרט הקולנועי "הגרינץ'" ששוחרר ב-2000.

## תקציר העלילה
הגרינץ' (בנדיקט קמברבאץ') מצא רעיון יחד עם כלבו הנאמן מקס כדי להפריע לאזרחים של ווויל להרוס את עונת החגים. בינתיים, סינדי לו מתכננת למצוא את סנטה קלאוס כדי להודות לו על עזרתו לאמה היחידה בחג המולד, דבר אשר יפריע לתוכניתו של הגרינץ'.

## מדבבים ודיבוב עברי
*בנדיקט קמברבאץ' / אוהד שחר - הגרינץ'
*קמרון סילי / יהלי אלעד - סינדי לו מי
*אנג'לה לאנסברי / דינה דורון - ראש העיר של מי-וויל
*פארל ויליאמס / טל מוסרי - מספר
*ראשידה ג'ונס / שרון שחל - דונה לו מי, אמא של סינדי
*קינן תומפסון / מומי לוי - בריקלבאום
*ט'ריסטן אוהרה / עברי שי - גרופרט, חברה הטוב של סינדי לו

## הפצה
הסרט היה אמור לצאת לאקרנים ב-10 בנובמבר 2017, אולם ביוני 2016 הוחלט להעביר את תאריך היציאה ל-9 בנובמבר 2018.

## שיווק
הטריילר הראשון של הסרט שוחרר ב-8 במרץ 2018.

## קישורים חיצוניים

* 

* 
**ביקורות**
* 
* 
* 

## הערות שוליים

קטגוריה:סרטי 2018
קטגוריה:סרטים אמריקאיים
קטגוריה:סרטים המבוססים על ספרי דוקטור סוס
קטגוריה:סרטי קומדיה מונפשים
קטגוריה:סרטי פנטזיה
קטגוריה:סרטי חג המולד
קטגוריה:סרטי אולפני יוניברסל

קטגוריה:סרטי אילומיניישן הפקות
קטגוריה:סרטי הנפשה מוזיקליים
קטגוריה:סרטי אנימציה של אולפני יוניברסל
קטגוריה:סרטי אנימציה על יתומים
קטגוריה:סרטים עם מוזיקה מאת דני אלפמן
אהרן רוזנפלד (אדמו"ר)

רבי **אהרן הכהן רוזנפלד** (ב' בתשרי תרפ"ז, 10 בספטמבר 1926 - כ"ח בניסן תשס"א, 21 באפריל 2001) היה האדמו"ר מפינסק-קרלין.

## ביוגרפיה
נולד ליצחק מנשה רוזנפלד, חסיד קרלין. אמו, הדס, היא בתו של הרב יהושע השל הלטובסקי, מזקני חסידי קרלין ומצאצאי רבי אהרן הגדול מקרלין. לאחר נישואיו למד בישיבת בית זבול בירושלים, בהנהגתו של הרב יעקב משה חרל"פ. שימש כמלמד בתלמוד תורה עץ חיים. בגיל 32 התאלמן עם 5 ילדים. בשנת תשל"ז נישא בשנית.
בהמשך שימש כמלמד בתלמוד תורה ערלוי בבני ברק. כמה חודשים לאחר הכתרתו עזב את התפקיד.

בתחילת שנות ה-90, עם פרישתו של רבי שמעון נתן נטע בידרמן מהנהגת חסידי "זקני קרלין" (אחד משני הפלגים בחסידות קרלין שהתפלגה לאחר פטירת רבי יוחנן פרלוב בשנת תשט"ו), ערכו החסידים הצבעה חשאית שבה הוחלט להכתיר את רבי אהרן לאדמו"ר. הוא הסכים בתנאי שיושם קץ לסכסוך עם "צעירי קרלין". לאור זאת, הלכו שני הצדדים לבית דין מוסכם, שבו הוחלט כי "זקני קרלין" יקראו בשם "**פינסק - קרלין**", ואילו "צעירי קרלין יקראו בשם "**[[חסידות קרלין סטולין|קרלין סטולין]]**".

הנהיג את חסידיו במשך כעשר שנים. נפטר בליל שבת, כ"ח בניסן תשס"א, ונקבר בחלקת הרבנים בהר המנוחות.

את מקומו ירש בנו רבי אריה רוזנפלד.

לאחר פטירתו יצאו לאור שיחותיו בסדרת ספרי **ארחות אהרן**, בהם הספר **משנת החינוך**.

## לקריאה נוספת
* בנימין בראון, מיטלטלת: חסידות קרלין בין עליות למשברים''', ירושלים: מרכז זלמן שזר, 2018.

## קישורים חיצוניים
* האדמו"ר מדליק נרות חנוכה- סרטון. 
* גלריה מחייו, באתר JDN
* 

## הערות שוליים

קטגוריה:אדמו"רים ישראלים
קטגוריה:אדמו"רי פינסק קרלין
קטגוריה:יהודים הקבורים בהר המנוחות
קטגוריה:בוגרי ישיבת בית זבול
קטגוריה:אנשי היישוב ילידי הארץ
קטגוריה:ישראלים שנולדו ב-1926
קטגוריה:ישראלים שנפטרו ב-2001
קטגוריה:מלמדים
מריה דל קרמן באוסדה דה לארה

**מריה דל קרמן באוסדה דה לארה** (בספרדית: **María del Carmen Bousada de Lara**; 5 בינואר 1940 – 11 ביולי 2009) הייתה אישה מספרד שזכתה לתשומת לב עולמית כאשר נהפכה לאם המבוגרת ביותר בעולם ב-29 בדצמבר 2006, לאחר שילדה בגיל 66. לאחר ההריון המתוקשר שלה היא נהייתה אקטיביסטית, פעלה לקידום זכויות של אימהות מבוגרות תוך כדי ספיגת ביקורת נוקבת.

## הלידה
היא ילדה שני בנים תאומים, כריסטיאן ופאו שמם. הם נולדו טרם מועד הלידה הצפוי בניתוח קיסרי וכל אחד מהם שקל 1.6 קילוגרמים.

באוסדה דה לארה הודתה שהיא הונתה את הרופאים לגבי גילה בבואה לבקש הפריה חוץ-גופית במרפאה בקליפורניה. בעת הלידה, באוסדה נהפכה לאם המבוגרת ביותר בהיסטוריה המתועדת, היא שברה בחודשים ספורים את ה"שיא" של קודמתה, הרומנייה אדריאנה איליאסקו שהייתה בת 66 בלידתה האחרונה. לאחר שנתיים השיא נשבר פעם נוספת, הפעם על ידי אישה הודית בשם אומקרי פנוואר. לפי הדיווחים אומקרי הייתה בת 70 בעת הלידה, אך אין מסמכים רשמיים המעידים על תאריך לידתה.

## מותה
באוסדה מתה ב-11 ביולי 2009 מסרטן השחלה, ילדיה היו רק בני שנתיים וחצי במותה.

## מחלוקת מוסרית
הריונה של באוסדה עורר ביקורת זועמת ברחבי העולם, היו שאמרו שהחלטתה להוליד ילדים היא "אנוכית, לא טבעית ושגויה, ילדיה הם הקורבנות של החלטה הרסנית זו". אפילו שני אחיה הביעו את התנגדותם להיריון, אך היא הגנה בלהט על החלטתה. מיד עם לידת התאומים היא אמרה "כל אחד חייב להביא ילדים בזמן הנכון בשבילו. זה היה הזמן הנכון עבורי. זה היה משהו שתמיד חלמתי עליו". בריאיון שנערך עימה בשנת 2006 היא סיפרה שאימה הגיעה לגיל המופלג של 101, ועל כן היא ציפתה גם לאריכות ימים ואולי גם לראות נכדים מבניה. אולם, היא נפטרה לאחר פחות שלוש שנים מאז לידתם.

## הערות שוליים

קטגוריה:אימהות
קטגוריה:נשים ספרדיות
קטגוריה:ילידות 1940
קטגוריה:ספרדים שנולדו ב-1940
קטגוריה:נפטרות ב-2009
קטגוריה:נפטרים ב-2009
קטגוריה:ספרדים שנפטרו ב-2009
מעשה מגעיל

"**מעשה מגעיל**" (ברוסית: ***Скверный анекдот***, מילולית: אנקדוטה גרועה) הוא סיפור קצר מאת פיודור דוסטויבסקי המספר על מערכת יחסים בין עובד מדינה רוסי המנסה להיות ליברלי לבין פקודיו הזוטרים, עד שמגלה כי התנהלות כזאת היא בלתי אפשרית.

## מבוא
ג'סי קולסון, כותב בהקדמה לפרסום של פינגווין משנת 1966 הכולל את הסיפור מדינות "המעשה המגעיל" הנושא שלו הוא הפער הנורא בין הרעיון של האדם על עצמו, האידיאלים שלו, והמניעים שלו, ואיך הם מתממשים לאור המציאות הקשה. אכזריותו טמונה בהכרה כי הטרגדיה של כישלון בניסיון לעלות על הציפיות של עצמו ... הוא קומי במהותו.

ריצ'רד פוור מציע בהקדמתו, כי מטרת הסיפור היא לבטא את רוח הרפורמה שהתפשטה ברוסיה בתחילת שנות שלטונו של אלכסנדר השני, שהגיע אל כס המלכות בשנת 1855.

## תקציר העלילה
בערב חורפי, לאחר ששתה קצת יותר מדי עם שני עובדי מדינה, יועץ המדינה איוון איליץ' פרלינסקי, מציג את רצונו לאמץ פילוסופיה המבוססת על חסד לאלו הנמצאים במעמד חברתי נמוך. הוא חשב שאם הוא יראה אנושיות, אנשים יאהבו אותו, יאמינו לו ולכן יאמינו ברפורמה של המדינה ויאהבו אותה.

לאחר שהחליט ללכת ללא מלוויו, כדי להוכיח את משנתו הולך איוון לחתונת אחד מעובדיו הזוטרים ביותר. הגנרל מלא בכוונות אצילות ניגש לברך את הצעירים. הופעתו הבלתי צפויה של נציג השלטונות הגבוהים שיתקה את האורחים. המצב נעשה מביך יותר עבור אחרים וגם עבור הגנרל עצמו כאשר החתן התנהג אחוז טירוף מהחוויה.

וכך, משוחרר משאננותו שלו, איוון שתה יותר מדי והחל להתנהג כשיכור מהמעמד הנמוך. למרות רצונו להציג את רוחב השקפותיו, נתקל איוון בחוסר הבנה של מניעיו ובעיקר בעלבונות מהציבור שהגיע לחתונה. לבסוף נרדם מתוך שכרות בבית בו נערכה החתונה, מקיא, ומהווה מטרד לאורך כל הלילה. למחרת בבוקר חווה איוון תחושה של בושה וסלידה, ובשמחה רבה חותם על בקשת החתן מאתמול לעבור למחלקה אחרת. החתן מתנהג עדיין בכבוד רב למרות מה שהיה בלילה.

מסקנתו של איוון היא כי אי אפשר לבטל את הבדלי המעמדות מחמת האידיאל, אלא כך בלבד אפשר להתנהל כראוי.

## כתיבה ופרסום
מעשה מגעיל, אחת מעבודותיו המעורפלות ביותר של דוסטויבסקי, נכתב ופורסם ב-1862 בעקבות הסיור הקצר שלו בספרד. הסיפור התפרסם במגזין "ורמיה" של דוסטויבסקי.

## תרגום עברי
* פיודור דוסטויבסקי, **מעשה מגעיל; הבעל הנצחי**, תרגום מרוסית גרשון חזנוב, עריכה מדעית, הערות ואחרית דבר - דימיטרי סגל, ירושלים: כרמל, תשנ"ו 1996.

## קישורים חיצוניים
* תיאור הספר "מעשה מגעיל", באתר צומת ספרים
* מעשה מגעיל - הטקסט באנגלית

קטגוריה:ספרי פיודור דוסטויבסקי
קטגוריה:ספרי 1862
פדרו ז'רומל

**פדרו ז'רומל** (בפורטוגזית: **Pedro Geromel**; נולד ב-21 בספטמבר 1985) הוא כדורגלן עבר ברזילאי ששיחק בעמדת הבלם. ערך שתי הופעות במדי נבחרת ברזיל ונכלל בסגל הנבחרת למונדיאל 2018.

## קריירת מועדונים
ז'רומל התחיל לשחק כדורגל בגיל 11 בקבוצת הילדים של פורטוגזה, ממנה עבר לפלמיירס ובגיל 18 הצטרף למחלקת הנוער של צ'אווס. לאחר שנה בקבוצת הנוער, הצטרף לקבוצה הבוגרת בה שיחק 15 משחקי ליגה.

בקיץ  חתם בויטוריה דה גימארייש מליגת העל הפורטוגלית. את הופעת הבכורה שלו בקבוצה ערך בהפסד 2-0 לספורטינג בראגה.

ב-30 ביוני 2008 חתם בפ.צ. קלן מהבונדסליגה. בקיץ  היו דיווחים על התעניינות בו מצידה של ריאל מדריד, אך בסופו של דבר לא הוגשה הצעה.

ב-23 באוגוסט 2012 חתם על הסכם לפיו יושאל למיורקה. בסיום עונת  ירדה מיורקה לליגה השנייה ובדצמבר  עזב את מיורקה.

בינואר  הושאל לגרמיו לשנה אחת, בסיומה חתם על חוזה בקבוצה לשנתיים וחצי.

## קריירה בינלאומית
ב-27 באוגוסט 2016 זומן לראשונה לסגל נבחרת ברזיל. ב-25 בינואר 2017 ערך את הופעת הבכורה שלו בנבחרת בניצחון 0-1 נגד .

ז'רומל נכלל בסגל הסופי של הנבחרת לקראת מונדיאל 2018.

## תארים
; גרמיו
*הגביע הברזילאי: 
*קופה ליברטדורס: 
*גביע רקופה סודאמריקנה: 
*אליפות מחוז גאוצ'ו: 

; אישיים
*כדור הזהב הברזילאי: , , 
*נבחרת העונה בליגת העל הברזילאית: , 

## קישורים חיצוניים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:סאו פאולו: כדורגלנים
קטגוריה:כדורגלני שאביש
קטגוריה:כדורגלני ויטוריה דה גימארייש
קטגוריה:כדורגלני פ.צ. קלן
קטגוריה:כדורגלני מיורקה
קטגוריה:כדורגלני גרמיו
קטגוריה:כדורגלני נבחרת ברזיל
קטגוריה:כדורגלני מונדיאל 2018
קטגוריה:ברזילאים ממוצא איטלקי
קטגוריה:ברזילאים שנולדו ב-1985
עולמם הסודי של גמדי הגינה

**עולמם הסודי של גמדי הגינה** (באנגלית: **Sherlock Gnomes**, בתרגום חופשי: "שרלוק נומס") הוא סרט קולנוע מונפש בריטי המהווה המשכון לסרט "נומיאו ויוליה" משנת 2011, המבוסס על מחזהו של ויליאם שייקספיר, "רומיאו ויוליה", ועל סדרת הספרים הבלשית פרי יצירתו של סר ארתור קונאן דויל, "שרלוק הולמס". הסרט בוים על ידי ג'ון סטיבנסון , ומככבים בו ג'יימס מק'אבוי, אמילי בלאנט, ג'וני דפ וצ'ואיטל אג'יופור בתפקידים הראשיים. עלה לאקרנים ב-23 במרץ 2018.

## עלילה
נומיאו ויוליה עוברים ללונדון יחד עם כל הגמדים שלהם, שם הם הופכים למנהיגים החדשים של הגינה, לפתע הם מגלים שכל הגמדים נעלמו באופן מסתורי. לעזרתם מגיע שרלוק נומס ועוזרו הנאמן נום ווטסון ויחד הם חוקרים את תעלומת גמדוני הבית הנעלמים.

## מדבבים

## ביקורות והכנסות
בניגוד לסרט הקודם, הסרט זכה לביקורות שליליות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 25%.

## קישורים חיצוניים

* 

## הערות שוליים

קטגוריה:סרטי 2018
קטגוריה:סרטי המשך
קטגוריה:סרטי קומדיה אמריקאיים
קטגוריה:סרטי קומדיה בריטיים
קטגוריה:סרטי קומדיה מונפשים
קטגוריה:סרטי קומדיה רומנטית
קטגוריה:סרטי פנטזיה אמריקאיים
קטגוריה:סרטים מבוססי מחזות
קטגוריה:סרטי אנימציה ממוחשבת
קטגוריה:יצירות המבוססות על רומיאו ויוליה
קטגוריה:שרלוק הולמס
קטגוריה:סרטי קרוס-אובר
קטגוריה:סרטי אנימציה של פרמאונט
משרד ההשכלה והמדעים של רוסיה

**משרד ההשכלה והמדעים של רוסיה** (ברוסית: **Министерство образования и науки Российской Федерации**, בקיצור Минобрнауки России) היה משרד ממשלתי הפדרלי ברוסיה שהיה אחראי לעידוד ופיתוח תחום המדע, מערכת החינוך ותמיכה במוסדות חינוך והשכלה גבוהה.

בחסות המשרד נערכו אולימפיאדות שנתיות לתלמידי בתי הספר. ביוזמת המשרד החל שימוש ב"מבחן ממשלתי אחיד" כמבחן סיום בית הספר. הפעלת השיטה החלה בשנת 2001 והחל משנת 2009 המבחן האחיד היווה מבחן בסיום בית הספר ובסיס לכניסת הסטודנטים למוסדות להשכלה גבוהה.
## מבנה
באחריות המשרד נמצאו מספר סוכנויות פדרליות:
* רוספטנט - השירות הפדרלי לרכוש אינטלקטואלי, פטנטים וסמלים מסחריים (Федеральная служба по интеллектуальной собственности, патентам и товарным знакам, בקיצור Роспатент) הוא ארגון פדרלי רוסי האחראי לרישום פטנטים. הוקם ב-2004
* השירות הפדרלי לפיקוח בתחומי השכלה ומדעים (Федеральная служба по надзору в сфере образования и науки, בקיצור Рособрнадзор) מופקד על מתן רישיונות לעובדי מכון מדעי ממלכתי ופיקוח על פעילותם התקינה של בתי הספר ומוסדות השכלה שונים במדינה. הפכה לסוכנות והועברה לאחריות ישירה של ממשלת רוסיה במאי 2018.
* הסוכנות הפדרלית למדע והשקעות. התקיימה בשנים 2012 - 2018. פורקה על מנת ליצור את משרד המדע וההשכלה הגבוהה.
## קישורים חיצוניים
* 

קטגוריה:משרדי ממשלה היסטוריים ברוסיה
קטגוריה:משרדי חינוך
לויד פירס

ממוזער|לויד פירס (מאמן כדורסל)
**לויד דניאל פירס** (באנגלית: **Lloyd Daniel Pierce**; נולד ב-11 במאי 1976) הוא מאמן כדורסל אמריקאי.

## ביוגרפיה
פירס נולד וגדל בעיר סן חוזה שבקליפורניה, ובשנת 1994 החל ללמוד באוניברסיטת סנטה קלרה המקומית. בארבע שנותיו באוניברסיטה שיחק בקבוצת הכדורסל שלה, בה שיתף פעולה עם שחקן היכל התהילה לעתיד סטיב נאש. בין השנים 1998–2002 שיחק כדורסל מקצועי במקסיקו, באוסטרליה, בגרמניה ובטורקיה.

בשנת 2002 פרש ממשחק פעיל והחל את קריירת האימון שלו כעוזר מאמן קבוצת הכדורסל של אוניברסיטת סנטה קלרה.

לקראת עונת  צורף לצוות האימון של קבוצת קליבלנד קאבלירס, כאחד מעוזריו של המאמן מייק בראון, ובשלוש עונותיו בקבוצה רשמו הקאבלירס מאזן כולל של 172 ניצחונות ו-74 הפסדים (69.9%) אך לא הצליחו להעפיל לגמר ה-NBA. בעונת  שימש כעוזרו של קית' סמארט בגולדן סטייט ווריורס, אשר סיימה את העונה עם מאזן ניצחונות שלילי 36–46. בשתי העונות הבאות היה עוזר מאמן בממפיס גריזליס, תחת ליונל הולינס, והיה שותף להעפלתה הראשונה אי פעם לשלב גמר המערב בעונת .

בשנת 2013 מונה לעוזרו של ברט בראון, המאמן הנכנס של פילדלפיה 76', בעת שהקבוצה נכנסה לתקופה של בנייה מחדש. לאחר 4 עונות בתחתית הליגה, הציגה פילדלפיה שיפור ניכר בעונת  כאשר ניצחה 52 משחקים והעפילה לשלב חצי גמר המזרח.

ב-11 במאי 2018, יום הולדתו ה-42, מונה למאמנה הראשי של קבוצת אטלנטה הוקס. ב-1 במרץ 2021 פוטר מהקבוצה.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:סן חוזה (קליפורניה): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת סנטה קלרה
קטגוריה:מאמני כדורסל אמריקאים
קטגוריה:מאמני אטלנטה הוקס
קטגוריה:קליפורניה: כדורסלנים
קטגוריה:אמריקאים שנולדו ב-1976
אחדות היהודים העות'מאנים בצפת

**אחדות היהודים העות'מאנים**, או **אגודת היהודים העות'מאנים בצפת**  הייתה אגודה שהוקמה בצפת בראשית שנת תרס"ט, 1909. נקראה בראשית דרכה "אחדות היהודים העות'מאנים בצפת שבגליל העליון בארץ ישראל" אך הייתה ידועה ואף ונקראה בעיתונות התקופה גם כ"אגודת היהודים העות'מאנים".

מטרתה של האגודה בצפת הייתה לשפר את התנאים הפיזיים והקלת תנאי החיים של בני העיר ושל הקהילה בצפת, ולהגן על זכויות האזרחים היהודים העות'מאנים.

לוועד האגודה נבחרו בבחירות דמוקרטיות וחשאיות שנים עשר נציגים ובראשם ר' נפתלי חנהל'ס, שהיה גם היוזם לייסודה.
ממוזער|כתבה בעיתון החבצלת המדווחת על בחירות לאגודת "אחדות היהודים העות'מאנים בצפת

האגודה הציבה לה כמה מטרות מעשיות שיביאו לשיפור תנאי החיים בצפת: תיקון בית המטבחיים וקביעת תקנה שתאפשר לעניי העיר לקנות במחיר מוזל בשר פעם בשבוע. ייסוד בנק שיוכל לתת הלוואות לבעלי בתים לתיקון בתיהם, לייסד בית ממכר לפחמים במחירים זולים למען העניים, שיפוץ בית המרחץ, וייסוד בית מסחר לקמח וסולת שימכרו במחירים נמוכים לעניים.

באביב תרס"ט, הצליחה האגודה להכניס תאורה לחלק מרחובות הרובע היהודי במיוחד בסימטאות היותר חשוכות.

בפועל, הישגי האגודה היו מועטים והם לא הצליחו להוציא לפועל את כל מטרותיהם בשל המחלוקות בתוך הקהילות הרבות והתפזרות נבחריה.

ב-1910 נפתח סניף של בנק אנגלו-פלשתינה בצפת, שהפך למנוף שתרם לכלכלת העיר.

## הערות שוליים

קטגוריה:ארגונים יהודיים
קטגוריה:צפת: היסטוריה
קטגוריה:היישוב הישן
תומאס הניפן

**תומאס הניפן** (באנגלית: **Thomas Hannifan**; נולד ב-19 במאי 1989), הידוע יותר בשם הבמה שלו, **טום פיליפס** הוא שדרן ספורט אמריקאי. הוא מוכר בעיקר בשל תקופתו בארגון ההיאבקות האמריקאי, ה-WWE. במהלך הקריירה שלו ב-WWE, פיליפס שימש כשדרן המוביל של התוכניות השבועיות Raw, סמאקדאון, NXT, NXT UK ו-205 לייב.

## קריירת היאבקות
### קריירת שידור מוקדמת

הניסיון הראשון של הניפן כחלק מצוות שידור הייתה במהלך משחק פוטבול בתיכון, שבו שימש כקריין. מאז הוא ידע שזה מה שהוא ירצה לעסוק בו בעתיד.

### WWE (2012–2021)

הניפן ערך ראיונות מאחורי הקלעים לאפליקציה של ה-WWE והיה הקריין המוביל של התוכנית Superstars, Main Event וסמאקדאון, לצד ג'רי לולר וביירון סקסטון, עד שהוא הוחלף על ידי השדרן של NXT, ריץ' ברנן, ב-27 באוגוסט 2015.

הניפן כשם הבמה שלו **טום פיליפס** תיפקד כחלק מצוות השידור של סמאקדאון. לאחר שכריס ג'ריקו ניצח את אלוף ארצות הברית, קווין אואנס, וזכה בתואר באירוע פייבאק, ג'ריקו רשם את פיליפס ואת המראיין של Raw, מייק רום, בתוך הרשימה שלו לאחר כביכול "הפריעו לו" בפרידה מהתוכנית. הוא היה השדרן המוביל של NXT מאז 2014, אך ב-22 ביוני 2017 הוחלף על לידי מאורו רנאלו.

פיליפס היה השדרן המוביל של סמאקדאון באירוע רסלמניה 33, שהתקיים ב-2 אפריל 2017, והפך לשדרן המוביל החמישי במהלך האירוע הגדול של השנה, כשהארבעה הראשונים שקדמו לו היו וינס מקמהן, גורילה מונסון, ג'ים רוס ומייקל קול. כמו כן, פיליפס היה השדרן של 205 לייב, לפני שויק ג'וסף החליף אותו.

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:אמריקאים שנולדו ב-1989
יחסי אינדונזיה – פפואה גינאה החדשה

**יחסי אינדונזיה – פפואה גינאה החדשה** הם יחסי החוץ בין אינדונזיה ופפואה גינאה החדשה. שתי המדינות גובלות בגבולה הצפוני של אוסטרליה.

מערב גינאה החדשה (אשר מורכבת משני מחוזות אינדונזיים: פפואה ופפואה המערבית) ופפואה גינאה החדשה חולקים גבול לאורך 820 ק"מ. הגבול הזה עורר מתח מדיני מתמשך בין המדינות במשך עשורים רבים.

אינדונזיה מיוצגת בפפואה גינאה החדשה על ידי שגרירות בפורט מורסבי והקונסוליה בעיר ואנימו.

## היסטוריה
השלטון הקולוניאלי ההולנדי, ופעולות הממשלה האינדונזית על האוכלוסיות בפפואה גרמו לבעיית גבול חריפה, ולנהירת פליטים מפפואה לפפואה גינאה החדשה.

בשנת 1979 נחתם הסכם בין אינדונזיה לפפואה ניו גינאה, אשר קבע את הגבול בקו ישר, אשר נמשך בלי התחשבות בתנאי הקרקע, למעט קטע קטן באזור נהר פליי, שנקבע בשנת 1893, כדי לאפשר שיטור בריטי טוב יותר של האזור.

## פליטים
בשל סכסוך גבול בין שתי המדינות, פליטים חצו את הגבול באופן קבוע.

הבעיה העיקרית של הפליטים מהסכסוך בין כוחות הביטחון האינדונזיים, ובין קבוצות שונות במערב פפואה, הם מבקשי המקלט בשטח פפואה גינאה החדשה.

## אמנה הדדית
ב-27 באוקטובר 1986 נחתם הסכם של כבוד הדדי, שיתוף פעולה, וידידות בין המדינות, אשר נועד ליישב את כל המחלוקות שעלולות להתעורר ביניהן רק בדרכי שלום"

## הערות שוליים

קטגוריה:ערכים ללא קטגוריות פיזיות - יחסי חוץ
משרד המדע וההשכלה הגבוהה של רוסיה

**משרד המדע וההשכלה הגבוהה של הפדרציה הרוסית** (ברוסית: **Министерство науки и высшего образования Российской Федерации**) הוא גוף פדרלי של הרשות המבצעת של רוסיה, האחראי לניסוח ויישום מדיניות המדינה בתחום השכלה גבוהה, חינוך מקצועי, פעילויות מדעיות, תחום החדשנות ופיתוח מרכזי מדע פדרליים לטכנולוגיות גבוהות ותמיכה בנאוקוגרדים.

נוסד ב-15 במאי 2018 לפי צו של נשיא הפדרציה הרוסית "אודות מבנה הרשות המבצעת הפדרלית", במסגרת ממשלת מדבדב השנייה..

## היסטוריה
משרד המדע וההשכלה הגבוהה של הפדרציה הרוסית נוסד בשנת 2018 כתוצאה מפיצולו שלמשרד ההשכלה והמדעים של הפדרציה הרוסית לשני משרדים ממשלתיים והעברת סמכויות הסוכנות הפדרלית לארגוניים מדעיים של רוסיה, לידי המשרד החדש.

## שר
שר המדע וההשכלה הגבוהה הוא השר הממונה על המשרד ואחראי להגדרת תחומי פעילות המשרד בתחום התמיכה במדע ובהשכלה הגבוהה.

## ראו גם
* משרד החינוך של הפדרציה הרוסית
** השירות הפדרלי לפיקוח על חינוך ומדע

## קישורים חיצוניים

* 

* משרד המדע וההשכלה הגבוהה באתר ממשלת רוסיה

## הערות שוליים

מדע
קטגוריה:משרדי מדע וטכנולוגיה
סאאב GT750

**סאאב GT750** (בשוודית: **Saab GT750**, שם נוסף: "Gran Turismo 750") היא מכונית קופה, 2 דלתות, מתוצרת יצרנית הרכב השוודית **[[סאאב]]** אשר יוצרה בין השנים 1958–1960.

"סאאב GT750" הייתה גרסה ספורטיבית של סאאב 93.

## דגמים
* "GT750"
* "GT 750R"
* "GT850"
## מאפיינים
* 4 מושבים
* 2 דלתות
* דלתות קדמיות - "דלתות התאבדות" ("Suicide door" 
* תאוצה בין 0-97 קמ"ש היא 15.2 שניות (מנוע 55 כ"ס)
* תכולת מכל דלק - 36.4 ליטר
* דגם ה"סאאב GT750" הוצג לראשונה בתערוכת הרכב הבינלאומית של ניו יורק בשנת 1958
* חלק ניכר מדגמי "סאאב GT750" יוצא לארצות הברית
* מחיר היחידה של דגם "750 GT" בארצות הברית עמד על 2,568 דולר

## תמונות

קובץ:SAAB-GT850-interior.jpg |  "סאאב GT750" - מבט לתא הנהג 
קובץ:GT750.jpg |  "סאאב GT750" (לוגו: "Gran Turismo 750")

## ראו גם
* סאאב
* סאאב 90

## לקריאה נוספת
*  "סאאב GT750" - תמונות

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1958
קטגוריה:מכוניות קופה
GT750
קטגוריה:מכוניות שוודיות
לנאנרגו

ממוזער|130x130 פיקסלים|הלוגו הקודם
**לנאנרגו** (ברוסית: **Ленэне́рго**) היא חברת אנרגיה וחשמל רוסית המספקת חשמל לצרכנים בעיר סנקט פטרבורג ובמחוז לנינגרד.

החברה מספקת חשמל לאוכלוסייה של מעל 6 מיליון אנשים — העיר סנקט פטרבורג (אוכלוסייה של מעל 5 מיליון אנשים) ומחוז לנינגרד (אוכלוסייה 1,7 מיליון אנשים).

מנכ"ל החברה הנוכחי, מאז ינואר 2018, הוא אנדריי ריומין

## בעלות
51% ממניות החברה שייכות לחברת רוס-סטי, 19% נמצאים בידי חברת "KES-Holding", הפועלת בכפיפות למינהל העיר סנקט פטרבורג, 4% מהמניות מפוזר בין חברות קטנות.

## היסטוריה
ממוזער|287x287 פיקסלים|מודעת פרסום של חברת "אלטקרוטוק", 1930.
הניסיון הראשון להפעלת תאורה וחשמל במקום גז בעיר סנקט פטרבורג, בוצע על ידי מהנדס הארמון בסנקט פטרבורג, וסילי פשקוב במטרה להאיר את חדרי ארמון החורף במהלך חג המולד וערב השנה החדשה של שנת 1885. ב-9 בנובמבר 1885 אושר פרויקט בניית מפעל מיוחד לייצור חשמל, בהוראת אלכסנדר השלישי.

ב-4 (16) ביולי 1886, הקיסר אלכסנדר השלישי אישר את האמנה להקמת "החברה לתאורה חשמלית של 1886" (Общества электрического освещения 1886 года) בהנהלת קרל סימנס.

ב-1924 החברה שינתה את שמה ל"פטרוטוק" (Петроток) ולאחר מכן, עד 1932 נקראה בשם אלקטרוטוק (Электроток).

ב-1932 החברה שינתה את שמה לשמה הנוכחי, "לנאנרגו".

## קישורים חיצוניים

* 

## הערות שוליים

קטגוריה:סנקט פטרבורג: חברות
קטגוריה:חברות חשמל
קטגוריה:חברות אנרגיה רוסיות